Rufus Gifford bliver i dag gift med sin partner Stephen DeVincent på Københavns Rådhus

I dag skal den amerikanske ambassadør i Danmark giftes. På Københavns Rådhus.

Rufus Gifford er ingen hr-hvem-som-helst. Og vielsen er ligeledes langt fra tilfældig.

Den amerikanske diplomat er nemlig en passioneret fortaler for homoseksuelles rettigheder. Når han vælger at sige ja til sin partner, Stephen DeVincent, på dansk grund, er det samtidig et larmende signal til omverdenen.

Det var på Københavns Rådhus, at verdens første mennesker af samme køn blev gift i sin tid. En mulighed, der har haft stor symbolsk betydning for sagen verden rundt, siger Rufus Gifford i dag til Information.

»Jeg bliver helt vildt rørt over den kendsgerning, at her er jeg som USA's ambassadør i kongeriget Danmark, og at jeg næste år skal giftes i mit hjem, på amerikansk territorium i København. Det var umuligt for få år siden, og nu sker det med støtte fra den amerikanske regering,« sagde Rufus Gifford sidste år til Berlingske.

Nu er den store dag så oprundet. Et kig på ambassadørens Instagram-profil afslører, at festlighederne er i fuld gang.

Fredag var der blandt andet middag for 110 inviterede amerikanere på Restaurant Pluto i Borgergade i det indre København.

110 Americans descend on Copenhagen from all over the world. Figured that on night 1 we'd introduce them to "hygge" (with some delicious food and fantastic drinks). Amazing kick off to wedding weekend. Thank you Pluto. #rufusandstephen Et billede slået op af Rufus Gifford (@rufusgifford) den 9. Okt 2015 kl. 11:54 PDT

På Instagram kan man også se, at ambassadørens søster planlægger at iklæde sig en hvid kjole, når nu der ikke vil være en hvid brud til stede. Her afslører ambassadøren også et billede af det hvide telt ved ambassadørboligen, hvor festen skal holdes.

Though the wedding is tomorrow, my sister @jessicagnigrelli is taking full advantage of the occasion. She insists: "Somebody has to the bride." #rufusandstephen Et billede slået op af Rufus Gifford (@rufusgifford) den 9. Okt 2015 kl. 6:48 PDT



Argos thinks we built him a new dog house. I think this will be where we celebrate the best night of our lives on Saturday. #rufusandstephen Et billede slået op af Rufus Gifford (@rufusgifford) den 7. Okt 2015 kl. 8:33 PDT

Det er heller ikke længe siden, at Rufus Gifford og Stephen DeVincent var til polterabend. Det inkluderede blandt andet et spring ud af en helikopter og i vandet, skriver han på Instagram.